છેલ્લાં દશ વર્ષમાં કેન્દ્રમાં કોંગ્રેસ સરકારનાં શાસન દરમિયાન અબજો રૂપિયાનો ભ્રષ્ટાચાર થયો.તત્કાલીન કોંગ્રેસ સરકારની દિશા હીનતા તેમજ નીતિ વિષયક બાબતોમાં નિષ્ક્રિયતા ને લીધે દેશનો આર્થીક વિકાસ રૂંધાઇ ગયો હતો.ભારતીય અર્થતંત્ર માંદુ થઇ ગયું હતું.કોંગ્રેસનાં બેદરકાર શાસનને લીધે દેશની જનતા નિરાશાની ગર્તામાં ધકેલાઈ ગઈ હતી ત્યારે ૨૦૧૪ ની લોકસભાની ચૂંટણીઓમાં જનતાએ નરેન્દ્રભાઈ મોદી ની સુશાસન અને વિકાસની રાજનીતિને અપનાવી ભારતીય જનતા પાર્ટીને ઐતિહાસિક વિજય અપાવ્યો.કોંગ્રેસ વિરોધ પક્ષ તરીકે પણ બેસી નાં શકે તેટલી હદે જનતાએ કોંગ્રેસને જાકારો આપ્યો.છેલ્લાં એક વર્ષથી કેન્દ્રની મોદી સરકાર રાત-દિવસ એક કરીને દેશનાં આર્થીક વિકાસની ગાડીને પાટા પર ચડાવવા માટે સખત મહેનત કરે છે.ભાજપ સરકારનાં નીતિ વિષયક બાબતોમાં તાત્કાલિક નિર્ણયો,જનહિત અને દેશની આર્થીક પ્રગતિ માટેની નવી-નવી યોજનાઓનો અસરકારક અને ઝડપી અમલ,પાયાની માળખાકીય સુવિધાઓ માટે યોગ્ય આયોજન અને અમલવારી વગેરે જેવાં પગલાંઓને લીધે આજે એક જ વર્ષનાં ટૂંકા સમયગાળામાં ભારતનું અર્થતંત્ર ફરીથી બેઠું થયું છે.લોકોમાં પણ ઉત્સાહનાં વાતાવરણનું નિર્માણ થયું છે.વિદેશી રોકાણકારોએ પણ ભારતને એશિયાનાં વિકાસનાં ગ્રોથ એંન્જીન તરીકે સ્વીકાર્યું છે.આજે સમગ્ર દેશ અને વિશ્વમાં વડાપ્રધાન શ્રી નરેન્દ્રભાઈ મોદીની કાર્યશૈલી,ઝડપી નિર્ણયશક્તિ અને દુરન્દેશીતા નાં વખાણ થાય છે.ઘણાં વર્ષો પછી ભારતને કામ કરતી સરકાર મળી છે ત્યારે ભાજપ સરકારની લોકપ્રિયતા જોઈ કોંગ્રેસનાં પેટમાં તેલ રેડાયું છે.તેથી જ સંસદનાં ચોમાસુ સત્રમાં પાયા વિહોણા આક્ષેપો દ્વારા ધમાલ મચાવી કોંગ્રેસે સંસદની કાર્યવાહી અટકાવી દીધી.સંસદનાં ચોમાસુ સત્રમાં કામકાજ ના થવા દઈને કોંગ્રેસે દેશની જનતાનાં ૨૬૦ કરોડ બરબાદ કરી નાંખ્યા.કોંગ્રેસ સતા પર હતી ત્યારે ભ્રષ્ટાચાર દ્વારા જનતાનાં રૂપિયાની લુંટ ચલાવી અને હવે વિરોધ પક્ષમાં છે ત્યારે કોંગ્રેસ સંસદની કાર્યવાહી ખોરવીને દેશની જનતાનાં કરોડો રૂપિયા બરબાદ કરી રહી છે.કોંગ્રેસની નકારાત્મકતા ને લીધે ૨૦૧૦ થી લઈને અત્યાર સુધીનાં સંસદનાં તમામ સત્રોમાં સૌથી ઓછી કામગીરી આ ચોમાસુ સત્રમાં નોંધાઈ હતી.